સાંસદ સી.આર.પાટીલે જણાવ્યું હતું કે, કેટલાંક સમયમાં પોસ્ટ ઓફિસની કામગીરી બંધ થવાની તૈયારીમાં હતી. વડાપ્રધાને મેઇક ઇન ઇન્ડિયા મુવમેન્ટમાં પોસ્ટઓફિસમાં આધારકાર્ડ, પાસપોર્ટ સેવા મળી રહે એવું આયોજન હાથ ધરી આ સેવા સાથે અન્ય સેવાને સાંકળીને પોસ્ટ ઓફિસને ધમધમતી કરી પોસ્ટલ સર્વિસને જીવંત કરી છે. ઘણા કિસ્સામાં પાસપોર્ટ કાઢવા અગવડ પડતી હતી, પરંતુ તેમને દુર કરી પબ્લીકને થતી તકલીફ નિવારી 7 દિવસમાં પાસપોર્ટ મળે એવું આયોજન હાથ ધરાયું છે. લોકોને સુરત જવું ન પડે અને નવસારીની જનતાને પાસપોર્ટ મળે એવી વ્યવસ્થા કરાઇ છે. લોકોને ઘરઆંગણે પાસપોર્ટ સેવા માટે 4થી એપ્રિલ સુધીમાં 250 જેટલા પાસપોર્ટ સેવા કેન્દ્ર શરૂ કરાશે. સુરતથી ગોવા માટે આજથી સંપર્કક્રાંતિ એકસપ્રેસનું સુરત સ્ટોપેજ મળશે.